Saab løftede d. 18. maj sløret for deres seneste udgave af Gripen-modellen, den såkaldte Gripen E (også kaldet Gripen Echo og Gripen Evolution). Gennem...

Saab løftede d. 18. maj sløret for deres seneste udgave af Gripen-modellen, den såkaldte Gripen E (også kaldet Gripen Echo og Gripen Evolution).

Gennem ceremonien op til afsløringen blev det nye kampfly fra svenske Saab omtalt flere gange, som en ‘Smart Fighter’, og Saab lagde ikke skjul på, at de er den eneste leverandør af kampfly, som kan levere og understøtte alle facetter af indkøb, træning, vedligeholdelse, m.m.

Fra forsvarsproducentens pressemeddelelse fremgår følgende udtalelse:

Gripen er et unikt kampflyskoncept, som bringer en perfekt balance mellem fremragende operationel performance, højteknologiske løsninger, pris-effektive og industrielle partnerskaber, samlet i et smart fighter system.

Selvom Saab’s nye kampfly rent visuelt minder meget om C/D udgaven (som er den forrige version af kampflyet), så skal de innovative aspekter af fighteren findes i de integrerede elektroniske komponenter, som markant øger dets operationelle evne, og giver andre producenter kamp til stregen, i samme klasse.

Gripen E er et multi-role kampfly, som er i stand til at varetage en lang række forskellige missioner. Kampflyet kan bl.a. benyttes til air-to-air combat, air-to-ground og rekognosceringsmissioner, og så er det designet til at imødekomme både nuværende og fremtidige trusler, samtidig med at den møder de skrappe krav om pålidelighed, sikkerhed, effektiv træning og lave driftsomkostninger.

Derudover er Gripen E udstyret med en delta-canard konfiguration. Delta wing og canards, sammen med et digitalt fly-by-wire flight control system “giver fighteren en optimal kombination for manøvredygtighed, acceleration tophastighed og short-field performance”, ifølge Saab.

Flere detaljer om det nye kampfly forventes snarligt, men det er allerede afsløret, at Gripen E vil kunne blive udstyret med avancerede payloads til bl.a. elektronisk krigsførelse (EW), hvorfor den vil kunne indgå i en lang række krævende missioner.

Video af Saab’s Gripen: The Smart Fighter